# Fortaleza

| Fortaleza
 |
| --- |
| Panorama grada na AtlantikuPanorama grada na Atlantiku |
|  |
| Koordinate: ﻿ / ﻿ |
| **Država** |  Brazil
 |
| **Savezna država** | Seara
 |
| **Osnovan** | 1726.
 |
|  |
| **Vlast**  |
|  - **Prefeito** | José Sarto Nogueira Moreira
 |
|  |
| **Površina**  |
|  - **Urbano područje** | 314,9 km²
 |
|  - **Područje utjecaja** | 3,070 km²
 |
| **Visina** | 21
 |
|  |
| **Stanovništvo** (2022.)
 |
|  - **Urbano područje** | 2,703,391
 |
|  - **Urbana gustoća** | 8,584 stan/km²
 |
|  - **Područje utjecaja** | 3,424,978
 |
|  - **Gustoća područja utjecaja** | 1,116 stan/km²
 |
|  |
| **Vremenska zona** | VST (UTC-4:30)
 |
| **Poštanski broj** | 60000-000
 |
| **Pozivni broj** | 85
 |
| Karta
 |
| Fortalezaclass=notpageimage| Pozicija Fortalezaa u Brazilu
 |

**Fortaleza** je grad i općina od 2,703,391 i 7 po veličini aglomeracija u zemlji od 3,424,978 stanovnika., koja se nalazi na sjeveroistoku Brazila u Saveznoj državi Seara u kojoj je administrativni centar.

## Geografija

Fortaleza je luka na Atlantiku, smještena između rijeka Ceare na zapadu i rijeke Cocó na istoku.
Od glavnog grada Brasilie na jugozapadu je udaljena 2,117km,

## Historija

Centar grada
Proces kolonizacije tog dijela zemlje bio je spor zbog otpora domorodačkih indijanaca, zbog tog su Portugalci 1612. podigli utvrdu *São Sebastião*.

Ona im nije puno pomogla, jer su je Nizozemci zauzeli i razorili 1637. Umjesto nje podigli su svoju *Schoonenborch*. Portugalci su protjerali Nizozemce 1654. i prezvali utvrdu u *Fortaleza de Nossa Senhora da Assunção*. Uz nju je izraslo naselje koje se danas zove Fortaleza (Utvrda).
Naselje je do 1726. toliko naraslo da je dobilo status vile. Od 1810. je prijetolnica Kapetanije Ceará.

Forteleza koja se za Brazilskog Carstva službeno zvala *Fortaleza Nova de Bragança* dobila je status grada 1823. tad je postala i administrativni centar Provincije Ceará (današnje države Ceará).

Fortaleza je od 1854. sjedište biskupije, a od 1973. Univerziteta Fortaleza i nakon tog od 1975. i Federalnog univeziteta Ceará 1975.
Luka sa dugačkim gatom, znatno je poboljšana i zaštićena nakon izgradnje lukobrana i lučkih objekta kod Ponta de Mucuripe, 6 km istočno od centra grada.

Današnja Forteleza je moderan grad širokih avenija.

## Znamenitosti

Najveća znamenitost Forteleze je mauzolej predsjednika Castela Branca, koji je poginuo u gradu i secesijski teatar José de Alencar.
Atrakcija je i veliki stadion Castelão, na kom su igrane utakmice Svjetskog nogometnog prvenstva 2014.

## Sport

Najpoznatiji sportski klub je nogometni klub Fortaleza Esporte Clube.

## Privreda i transport

Fortaleza je velika luka i snažan industrijski centar.
Iz luke se izvozi; šećer, indijski orah jastozi, sol, pamuk, karnauba vosak, voće, koža.

Tvornice Fortaleze proizvode široku gamu proizvoda, a poznate su po preradi algi u gnojivo i stočnu hranu.
Plaže u gradu i okolici privlače veliki broj turista.

Fortaleza je odlično povezana sa drugim brazilskim gradovima, autoputevima, brodskim i avionskim linijama.
Željeznička pruga Baturité proteže se do Države Paraíba,

*Internacionalni aerodrom Pinto Martins* (IATA: **FOR**, ICAO: **SBFZ**) ima dnevne linije prema brojnim gradovima u zemlji i inozemstvu.

## Reference

## Vanjske veze

* *Prefeitura do Fortaleza* (službene stranice) (`pt`)